CRC โบรกฯคาดกำไร Q4/64 โต 1.5 พันลบ. รับยอดขายแฟชั่นพุ่ง ชูเป้า 42 บ.
CRC โบรกฯคาดกำไร Q4/64 โต 1.5 พันลบ. รับยอดขายแฟชั่นพุ่ง พร้อมปรับคาดการณ์กำไรปี 2565-2566 ขึ้น 89-49% จากยอดขายแฟชั่นแข็งแกร่ง, รายได้ค่าเช่าฟื้นตัวได้มั่นคง, และโมเมนตัมยอดขายที่ดีขึ้นในม.ค. แนะนำ “ซื้อ” ราคาเป้าหมายใหม่ที่ 42 บ.
1 ก.พ. 2565

บริษัทหลักทรัพย์ กรุงศรี จำกัด (มหาชน) ระบุในบทวิเคราะห์กรณี บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC มีการคาดกำไรปกติไตรมาส 4 ปี 2564 อยู่ที่ 1.5 พันล้านบาท  เพิ่มขึ้น 555% จากงวดเดียวกันของปีก่อน หนุนจากการเปิดเมือง การฟื้นตัวของกำไรจากไตรมาสก่อน มาจากการเปิดเมือง แต่กำไรเติบโตจากงวดเดียวกันของปีก่อน เพิ่มขึ้น 555% มาจาก 1) ยอดขายเติบโตเพิ่มขึ้น 12% จากงวดเดียวกันของปีก่อน จากแฟชั่นเพิ่มขึ้น 15% จากงวดเดียวกันของปีก่อน และยอดขายฮาร์ดไลน์ เพิ่มขึ้น 25% จากงวดเดียวกันของปีก่อน และเพิ่มขึ้น 15% หากไม่รวม COL
ขณะเดียวกัน 2) อัตรากำไรขั้นต้นฟื้นตัวเป็น 25.20% เพิ่มขึ้น 1% จากงวดเดียวกันของปีก่อน และ 3) การประหยัดจากขนาดสูงขึ้นทำให้ อัตรา EBIT ไตรมาส 4 ปี 2564 เพิ่มเป็น 5.2% (เพิ่มขึ้น 2.90% จากงวดเดียวกันของปีก่อน) คาดขาดทุนปกติรวมปี 2564 อยู่ที่ 599 ล้านบาท
ทั้งนี้ทำให้ทางฝ่ายวิจัยมีมุมมองเชิงบวกต่อ CRC เนื่องจากมองว่าโมเมนตัมบวกในไตรมาส 4 ปี 2564 จะเป็นจุดเร่งตัวของการดำเนินงานของ CRC ทางฝ่ายวิจัยจึงปรับคาดการณ์กำไรปี 2565-2566 ขึ้น 89- 49% และปรับสมมติฐานยอดขายแฟชั่นในไทย (สัดส่วน 20% ของยอดขายปลีก) ขึ้น 18-11% ในปี 2564-2566 และปรับรายได้ค่าเช่าขึ้น 10% (ให้ส่วนลดผู้เช่าน้อยลง เป็น 10% จากเดิม 20% ในปี 2565 จากการ cross-channel ยอดขาย CRC ใน ม.ค. เติบโตได้แข็งแกร่งในระดับเลขสองหลัก สูงกว่าในไตรมาส 4 ปี 2564
อย่างไรก็ตามหลังปรับคาดการณ์กำไรขึ้น ทางฝ่ายวิจัยจึงปรับราคาเป้าหมายปี 2565 ที่ 42 บาทต่อหุ้น แนะนำ “ซื้อ”  (+17%) โดยเชื่อว่าเส้นทางการฟื้นตัวของกำไร CRC ค่อนข้างราบรื่นจากจุดนี้ คาดการณ์กำไรปี 2565 สูงกว่าตลาด 32% จึงเชื่อว่ามีโอกาสที่ตลาดจะปรับ คาดการณ์กำไรขึ้นหลังความไม่แน่นอนในประเด็น Selfridge และ Omicron เริ่ม หมดลง CRC จะประกาศผลประกอบการไตรมาส 4 ปี 2564 ใน 25 ก.พ. 2565